เรื่องร้องเรียน: ต้องการให้ช่วยจัดการเรื่องเสียงรบกวนในงานที่จะจัดขึ้น ณ สนามกีฬาห้วยขวาง วันที่ 2-11 ธ.ค.65 เรื่องนี้มีการแจ้งไปตลอดที่มีการจัดงานทุกครั้ง แต่ไม่ได้รับการแก้ไขเลยสักครั้ง เพราะกว่าจะประสานงานให้ ก็ล่วงเลยหรือจบงานไปนานมากแล้ว พอดำเนินการให้ก็บอกว่าประสานงานให้แล้ว และรับปากว่าจะไม่ให้มีเรื่องเสียงรบกวนเกิดขึ้นอีกในการจัดงานครั้งๆไป ถ้ามีจะยกเลิกการแสดงดนตรีไม่ให้มีอีกต่อไป แต่พอถึงเวลาจัดงานก็ไม่สามารถแก้ไขหรือทำตามที่บอกได้เลย ก็ยังมีการใช้เสียงที่ดังและลากยาวไปจนถึงเที่ยงคืน อยากให้มีการกำหนดมาตรการ กฎระเบียบ ข้อบังคับ หรือ ดำเนินการในการใช้เสียงให้เป็นรูปธรรมและบังคับให้ใช้ได้จริงครับ ไม่ใช่เงียบหายไป แล้วไม่ทำอะไรเลย หรือถ้ามีช่องทางที่ร้องเรียนไหน ที่ร้องเรียนไปแล้วดำเนินการให้ทันที เช่น ร้องเรียนถึง ผู้ว่าราชการ โดยตรงเลยก็ได้นะครับผม จะได้จบเรื่องง่ายๆหน่อย เพราะร้องเรียนไปที่ส่วนงานภายในแล้วก็ไม่สามารถดำเนินการให้ได้ครับ รบกวนช่วยรับเรื่อง ประสานงาน และดำเนินการให้เสร็จสิ้นด้วยนะครับผม ฝากด้วยครับ เพราะไม่เคยได้รับการช่วยเหลือในเรื่องที่ร้องเรียนไปได้เลย
การดำเนินการของเจ้าหน้าที่: ฝ่ายสิ่งแวดล้อมและสุขาภิบาล ได้ดำเนินการตรวจสอบและได้ดำเนินการออกแบบตรวจแนะนำ นส.1 เป็นที่เรียบร้อยแล้ว หากผู้ร้องเรียนได้รับเหตุเดือดร้อนรำคาญ แจ้งเหตุมาเหตุเข้าที่ฝ่ายสิ่งแวดล้อมฯตามรายละเอียดที่แนบมาพร้อมนี้
ความเห็นของผู้แจ้ง: ต้องขอขอบคุณเจ้าหน้าที่ทุกภาคส่วน ที่ช่วยกันประสานงานช่วยเหลือข้อร้องเรียนเรื่องความเดือดร้อนเรื่องเสียงจากการจัดงานที่สนามกีฬาห้วยขวางด้วยนะครับ จากงานที่จัดล่าสุด เรื่องการใช้เสียงในงานก็ควบคุมได้ดีมาก แต่ก็มีบ้างที่เสียงดัง อาจจะลืมหรือเกิดอะไรขึ้นไม่ทราบ แต่โดยรวมถือว่าดี อันนี้ขอชื่นชมเจ้าหน้าที่และคนจัดงานด้วย แต่อยากให้ควบคุมการใช้เสียงแบบนี้ตลอดไปในการจัดงานแต่ละครั้ง เพื่อที่จะได้ไม่ต้องร้องเรียนเข้าไปอีก เหมือนสร้างมาตรฐานในการจัดงานไปเลย เพราะอย่าลืมว่าสถานที่จัดงานนี้ ที่สนามกีฬาห้วยขวาง นั้นเป็นที่ชุมชน ไม่เหมือนจัดงานที่อื่นที่เป็นที่วัดหรือที่โล่งห่างจากชุมชน เพราะฉะนั้นการใช้เสียงจึงเป็นเรื่องที่สำคัญและต้องมีการควบคุมอย่างเคร่งครัด ณ ที่ส่งจ้อความนี้ ก็เหมือนจะมีงานที่ สนามกีฬาห้วยขวาง อีกแล้ว วันที่ 30 มี.ค. - 8 เม.ษ. 66 ไม่แน่ใจว่าเป็น บ.เอกชนเจ้าเดียวกันก่อนหน้านี้หรือไม่ อยากให้เจ้าหน้าที่ตรวจสอบและลงพื้นที่ดูอีกครั้งว่า ทางเจ้าหน้าที่จัดงานได้ทำตามที่ทางเจ้าหน้าที่ได้สั่งการให้จำกีดเรื่องการใช้เสียงอย่างเคร่งครัดไปหรือไม่ เพื่อที่ทางคนในพื้นที่จะได้ไม่ต้องส่งเรื่องร้องเรียนเข้าไปอีกครับ ขอบคุณมากครับ
พื้นที่: แขวงดินแดง เขตดินแดง กรุงเทพมหานคร